*نورستان کې د افغانی سرې میاشتې ټولنې ولایتی مجمع پرانست غونډه تر سره شوه.* نن شنبه د روان ١٤٤٥ کال د جمادی الثانی د میاشتې په ٢٤مه نېټه د افغانی سرې میاشتې رهبرۍ له لوری په نورستان ولایت کې ولایتی مجمع پرانست غونډه تر سره شوه. غونډه د سرې میاشتې پلټنې رٸیس محترم مولوی محمد نسیم (احمدی) د قرآن کریم په مبارکو ایاتونو سره پیل کړه په یاده غونډه کې د افغانی سرې میاشتې ټولنې د نورستان نماینده ګۍ رٸیس مولوی نوراحمدخان (حیدرزی) له لوری د افغانی سرې میاشتې ټولنې عمومی رٸیس او راغلو پلاوو ته ښه راغلاست وویل شو د غونډې په جریان کې د ختیځ زون سیمه ییز رٸیس مولوی قمر ګل (نصرت) د ولایتی مجمع په اړه لنډه وینا د مجمع ولایتی غړو او د غونډې ګډونوالو ته وکړه او له دوی یې وغوښتل، چې له دې لارې بې وسه اړمن او کمزوری خلک د افغانی سرې میاشتې ټولنې ته په نښه کړی. د ولایتی مجمع په دې غونډه کې د نورستان ولایت د علماوو په نماینده ګۍ مولوی نعمت الله د سرې میاشتې عمومی رٸیس ته د ښه راغلاست ترڅنګ مننه وکړه او د ښاغلی رٸیس صاحب څخه یې غوښتنه وکړه چې د نورستان سرې میاشتې نماینده ګۍ ثابت کلینیک ته ارتقاع ورکړی ترڅو د نورستان مظلوم ولس د روغتیایې مشکلاتو څخه خلاص شې د غونډې په جریان کې ولایتی مجمع غړو په نماینده ګۍ محمد یاسین په ټولنه کې د ولایتی مجمع د جوړونې په اړه ارزښتناکه وینا وکړه او غوښتنه یې وکړه چې د نورستان مظلوم ولس ته زیاته پاملرنه وکړی د نورستان نماینده ګۍ ولایتی مجمع په غونډه کې د افغانی سرې میاشتې سرپرست عمومی رٸیس الحاج مولوی مطیع الحق خالص په خپلو خبرو کې وویل ولایتی شورا مو په دې هدف رامنځته کړې، چې زموږ سره په مسؤلیت کې شریک شی او زموږ له اوږو د مسؤلیت بار را کم شی نوموړی زیاته کړه ستاسې مسؤلیت دا دی، چې د ټولنې بی وسه او اړمن وګړی موږ ته په نښه کړئ او موږ یې تر خپل وس او توان مطابق لاسنیوی وکړو. همدارنګه نوموړی وویل د ولایتی مجمع بل هدف دا دی، چې د ټولنې او سرې میاشتې ترمنځ واټن ختم شی او دا کار ستاسې له لارې کېدای شی. د غونډې په جریان کې د ولایتی مجامعو رئیس مولوی محمد طیب (مبارک) له لوری د ولایتی مجمع د اهدافو په تړاو خبرې وشوې او زیاته یې کړه چې د افغانی سرې میاشتې رهبرۍ خپل مسؤلیت ستاسې په اوږو کېښود او له دې وروسته ستاسې مسؤلیت دی چې د ټولنې اړمنو او بیوزله وګړو غږ تر مسؤلو کسانو پورې ورسوۍ، غونډه د لغمان سرې میاشتې نماینده ګۍ رٸیس مولوی ولی الله (وقار) له لوری د اختتامیې دعا په ویلو سره پای ته ورسیده۔ نصرت الله(ناړیوال) د نورستان سرې میاشتې نماینده ګۍ د نشراتو مدیر